text: [{"text_idx": "#000003", "text": "Ini kag iban pa ang unod sang inisyal nga report sang Senate Blue Ribbon Committee (BRC) nga ginpubliko ni Sen. Richard Gordon sang Oktubre 19. Ginpagwa sang Senado ang report sa pihak sang mga pagpaandam, pagpanghikay kag pangkugmat ni Duterte sa mga senador sa tuyo nga balabagan ang pagbista nga gin-umpisahan sang Agosto 18. Wala napunggan ang imbestigasyon bisan ginpaandaman ni Duterte ang mga senador nga ipakulong kag gindumilian ang pagtambong sang mga myembro sang iya kabinete sa mga pagbista."}, {"text_idx": "#000004", "text": "Ginpahanugutan ni Duterte ang iya mga abyan nga siputon ang pondo sang gubyerno, suno sa senador. Lakip sa nakalkal nga anomalya sang BRC ang mga masunod:"}, {"text_idx": "#000009", "text": "5) Peke ang adres nga ginhatag sang tatlo ka upisyal sang kumpanya sang ila upisina, subong man sang ila ginadayunan kag bangud diri indi sila makita sa una nga mga semana sang pagbista."}, {"text_idx": "#000010", "text": "6) Ang tag-iya sang Pharmally nga si Huang Tzu Yen, kag ang financier nga si Michael Yang nagaatubang sa kaso nga pagpanglansi sa Taiwan. Nagaguwa sa pagbista nga \u201cginpahulam\u201d ni Yang ang Pharmally sang minilyon piso nga kapital para pangbayad sa mga suplayer sini nga nakabase sa China. Baliskad ini sa una nga pahayag ni Yang nga wala siya sang kaangtanan sa Pharmally, luwas sa pagpakilala sa mga upisyal sini sa mga kumpanya nga suplayer sa China."}, {"text_idx": "#000013", "text": "9) Gingamit sang Pharmally ang mga eroplano sang AFP para magkuha sang suplay sa China."}, {"text_idx": "#000019", "text": "Sang Oktubre 19, nagprotesta ang mga progresibong organisasyon sa atubang sang Senado agud sukton ang rehimeng Duterte sa pagpangurakot kag pagdispalko sang pondo sa pandemya. Antes sini, nagpaggwa sang pahayag ang masobra 300 duktor para kundenahon ang mga upisyal sang rehimen nga \u201cwala sang ihibalo, wala huya kag maasab.\u201d"}]